# ரஃபேல் நடால்


நடால் 22 முறை பெருவெற்றித் தொடர் (டென்னிசு) போட்டிகளில் வெற்றி பெற்றுள்ளார். நடால் 14 முறை பிரெஞ்சு ஓப்பன் விருது , 4 முறை யூ.எசு. ஓப்பன் விருது, இரு முறை விம்பிள்டன் கோப்பை விருது, இரு முறை ஆஸ்திரேலிய டென்னிஸ் திறந்த சுற்று விருதினையும் பெற்றுள்ளார். இவர் உறுப்பினராக இருந்த சமயத்தில் எசுப்பானியா ஆண்கள் பிரிவு அணி, நான்கு முறைகளில் 2004, 2008, 2009 மற்றும் 2011 ஆகிய ஆண்டுகளில் டேவிசுக் கோப்பை போட்டியில் வெற்றி பெற்றுள்ளது. டென்னிசு வரலாற்றில் பெருவெற்றித் தொடர் (டென்னிசு) போட்டியில் பட்டம் வென்ற ஏழாவது வீரர் எனும் பெருமையைப் பெற்றார். தனது 24 வயதில் இந்த சாதனையைப் படைத்தார்.  

நடால் பெருவெற்றித் தொடர் (டென்னிசு) எனப்படும் பெருஞ் சிறப்புமிக்க போட்டியில் விம்பிள்டன் (இரு முறை வெற்றி), ஆஸ்திரேலிய ஓப்பன் (ஒரு முறை), ரோலான் கேரோஸ் (முன்னர் பிரெஞ்சு ஓப்பன் - 14 முறை), யூ.எஸ். ஓப்பன் (இரு முறை வெற்றி) ஆக மொத்தம் பதினான்கு கிராண்ட் சிலாம் போட்டிகளை வென்றுள்ளார். அன்ட்ரே அகாசிக்கு அடுத்தபடியாக ஒற்றையர் பிரிவில் பெருவெற்றித் தொடரில் கோப்பை வெல்லும் இரண்டாவது ஆண் வீரரானார். 2011 ஆம் ஆன்டிற்கான உலகின் சிறந்த விளையாட்டு வீரராகத் தேர்வானார்.  

## ஆரம்பகால வாழ்க்கை
இரபேல் நடால் மனகோர்,பலேரிக் தீவுகள், எசுப்பானியாவில் சூன் 3, 1986 இல் பிறந்தார். இவரின் தந்தை செபாஸ்டியன் நடால் ஒரு தொழில் முனைவோர். இவருக்குச் சொந்தமாக ஒரு காப்பீடு நிறுவனம் உள்ளது. மேலும் கண்ணாடி மற்றும் சாளர நிறுவனம் வைத்துள்ளார். சா புந்தா எனும் உணவகத்தையும் நடத்தி வருகிறார். இவரின் தாய் அனா மரியா பரேரா குடும்பத் தலைவி. இவருக்கு மரியா இசபெல்லா எனும் தங்கை உள்ளார். இவரின் மாமா மைக்கேல் ஏஞ்சல் நடால் ஒரு முன்னாள் தொழில்முறை கால்பந்தாட்ட வீரர் ஆவார். நடால் ரியல் மாட்ரிட் கால்பந்துக் கழகத்திற்கு ஆதரவு தெரிவித்துள்ளார். இவரின் மற்றொரு மாமாவான டோனி நடால் தான் இவருக்கு இயற்கையிலேயே டென்னிசு விளையாடும் திறன் இருப்பதைக் கண்டறிந்து இவரின் மூன்றாவது வயதிலேயே இவரை டென்னிசு விளையாடச் செய்தார்.  

தனது எட்டாம் வயதில் ,12 வயதிற்கு உட்பட்டோருக்கான உள்ளூர் டென்னிசு வாகையாளர் போட்டியில் வெற்றி பெற்றார். அந்தச் சமயத்தில் சிறந்த கால்பந்து வீரராகவும் திகழ்ந்துள்ளார். இதன் பின்பு தோனி நடால், இவருக்கு அளித்த பயிற்சியினை தீவிரப்படுத்தினார். இவருக்கு இயற்கையாகவே இருக்கும் இடக்கைப் பழக்கத்தினால் டென்னிசு மைதானத்தில் இடதுகை கொண்டு விளையாடுமாறு அறிவுறுத்தினார். வரிப்பந்தாட்டத்தில் வெளியே களப்புறம் நோக்கி அடிக்கும் போது நடால் இரண்டு கையையும் பயன்படுத்துவதைக் கவனித்தார்.  

## கிராண்ட் சிலாம் போட்டிகளில் காலநிரல்

### பெருவெற்றித் தொடர் இறுதிப் போட்டிகள்:
| வெற்றி | 2005 | பிரெஞ்சு ஓப்பன் | களிமண் | மரியானோ புவெர்த்தா | 6–7<sup>(6–8)</sup>, 6–3, 6–1, 7–5 |  |
| --- | --- | --- | --- | --- | --- | --- |
| வெற்றி | 2006 | பிரெஞ்சு ஓப்பன் <small>(2)</small> | களிமண் | ரொஜர் பெடரர் | 1–6, 6–1, 6–4, 7–6<sup>(7–4)</sup> |  |
| தோல்வி | 2006 | விம்பிள்டன் | புற்றரை | ரொஜர் பெடரர் | 0–6, 6–7<sup>(5–7)</sup>, 7–6<sup>(7–2)</sup>, 3–6 |  |
| வெற்றி | 2007 | பிரெஞ்சு ஓப்பன் <small>(3)</small> | களிமண் | ரொஜர் பெடரர் | 6–3, 4–6, 6–3, 6–4 |  |
| தோல்வி | 2007 | விம்பிள்டன் | புற்றரை | ரொஜர் பெடரர் | 6–7<sup>(7–9)</sup>, 6–4, 6–7<sup>(3–7)</sup>, 6–2, 2–6 |  |
| வெற்றி | 2008 | பிரெஞ்சு ஓப்பன் <small>(4)</small> | களிமண் | ரொஜர் பெடரர் | 6–1, 6–3, 6–0 |  |
| வெற்றி | 2008 | விம்பிள்டன் | புற்றரை | ரொஜர் பெடரர் | 6–4, 6–4, 6–7<sup>(5–7)</sup>, 6–7<sup>(8–10)</sup>, 9–7 |  |
| வெற்றி | 2009 | ஆத்திரேலிய ஓப்பன் | கடின | ரொஜர் பெடரர் | 7–5, 3–6, 7–6<sup>(7–3)</sup>, 3–6, 6–2 |  |
| வெற்றி | 2010 | பிரெஞ்சு ஓப்பன் <small>(5)</small> | களிமண் | ராபின் சோடர்லிங்கு | 6–4, 6–2, 6–4 |  |
| வெற்றி | 2010 | விம்பிள்டன் <small>(2)</small> | புற்றரை | தொமாசு பெர்டிச்சு | 6–3, 7–5, 6–4 |  |
| வெற்றி | 2010 | அமெரிக்க ஓப்பன் | கடின | நோவாக் ஜோக்கொவிச் | 6–4, 5–7, 6–4, 6–2 |  |
| வெற்றி | 2011 | பிரெஞ்சு ஓப்பன் <small>(6)</small> | களிமண் | ரொஜர் பெடரர் | 7–5, 7–6<sup>(7–3)</sup>, 5–7, 6–1 |  |
| தோல்வி | 2011 | விம்பிள்டன் | புற்றரை | நோவாக் ஜோக்கொவிச் | 4–6, 1–6, 6–1, 3–6 |  |
| தோல்வி | 2011 | அமெரிக்க ஓப்பன் | கடின | நோவாக் ஜோக்கொவிச் | 2–6, 4–6, 7–6<sup>(7–3)</sup>, 1–6 |  |
| தோல்வி | 2012 | ஆத்திரேலிய ஓப்பன் | கடின | நோவாக் ஜோக்கொவிச் | 7–5, 4–6, 2–6, 7–6<sup>(7–5)</sup>, 5–7 |  |
| வெற்றி | 2012 | பிரெஞ்சு ஓப்பன் <small>(7)</small> | களிமண் | நோவாக் ஜோக்கொவிச் | 6–4, 6–3, 2–6, 7–5 |  |
| வெற்றி | 2013 | பிரெஞ்சு ஓப்பன் <small>(8)</small> | களிமண் | டேவிட் ஃபெரர் | 6–3, 6–2, 6–3 |  |
| வெற்றி | 2013 | அமெரிக்க ஓப்பன் <small>(2)</small> | கடின | நோவாக் ஜோக்கொவிச் | 6–2, 3–6, 6–4, 6–1 |  |
| தோல்வி | 2014 | ஆத்திரேலிய ஓப்பன் | கடின | ஸ்டானிசுலஸ் வாவ்ரின்கா | 3–6, 2–6, 6–3, 3–6 |  |
| வெற்றி | 2014 | பிரெஞ்சு ஓப்பன் <small>(9)</small> | களிமண் | நோவாக் ஜோக்கொவிச் | 3–6, 7–5, 6–2, 6–4 |  |
| தோல்வி | 2017 | ஆத்திரேலிய ஓப்பன் | கடின | ரொஜர் பெடரர் | 4–6, 6–3, 1–6, 6–3, 3–6 |  |
| வெற்றி | 2017 | பிரெஞ்சு ஓப்பன் <small>(10)</small> | களிமண் | இசுத்தான் வாவ்ரிங்கா | 6–2, 6–3, 6–1 |  |
| வெற்றி | 2017 | அமெரிக்க ஓப்பன் <small>(3)</small> | கடின | கெவின் ஆன்டர்சன் | 6–3, 6–3, 6–4 |  |
| வெற்றி | 2018 | பிரெஞ்சு ஓப்பன் <small>(11)</small> | களிமண் | தொமினிக் தீம் | 6–4, 6–3, 6–2 |  |
| வெற்றி | 2019 | ஆத்திரேலிய ஓப்பன் | கடின | நோவாக் ஜோக்கொவிச் | 3–6, 2–6, 3–6 |  |
| வெற்றி | 2019 | பிரெஞ்சு ஓப்பன் <small>(12)</small> | களிமண் | தொமினிக் தீம் | 6–3, 5–7, 6–1, 6–1 |  |
| வெற்றி | 2019 | அமெரிக்க ஓப்பன் <small>(4)</small> | கடின | டேனியல் மித்விதிவ் | 7–5, 6–3, 5–7, 4–6, 6–4 |  |
| வெற்றி | 2020 | பிரெஞ்சு ஓப்பன் <small>(13)</small> | களிமண் | நோவாக் ஜோக்கொவிச் | 6–0, 6–2, 7–5 |  |
| வெற்றி | 2022 | ஆத்திரேலிய ஓப்பன் <small>(2)</small> | கடின | டேனியல் மித்விதிவ் | 2–6, 6–7<sup>(5–7)</sup>, 6–4, 6–4, 7–5 |  |
| வெற்றி | 2022 | பிரெஞ்சு ஓப்பன் | களிமண் | காஸ்பர் ரூட் | 6-3, 6-3, 6-0 | }<section end=SlamFinals/> |